title: Odluka (EU) 2019/1424 Europskog parlamenta od 26. ožujka 2019. o razrješnici za izvršenje općeg proračuna Europske unije za financijsku godinu 2017., dio X. – Europska služba za vanjsko djelovanje

text:
               27.9.2019

               HR

               Službeni list Europske unije

               L 249/111

      ODLUKA (EU) 2019/1424 EUROPSKOG PARLAMENTA
      od 26. ožujka 2019.
      o razrješnici za izvršenje općeg proračuna Europske unije za financijsku godinu 2017., dio X. – Europska služba za vanjsko djelovanje
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2017. (1),

                  —

                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2017. (COM(2018) 521 – C8-0327/2018) (2),

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2017., kojemu su priloženi odgovori institucija (3),

                  —

                  uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99. i 164. do 167.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (6), a posebno njezine članke 59., 118. i od 260. do 263.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za vanjske poslove (A8-0109/2019),

         1.

            daje razrješnicu Visokoj predstavnici Unije za vanjske poslove i sigurnosnu politiku za izvršenje proračuna Europske službe za vanjsko djelovanje za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskoj službi za vanjsko djelovanje, Europskom vijeću, Vijeću, Komisiji, Revizorskom sudu, Sudu Europske unije, Europskom ombudsmanu i Europskom nadzorniku za zaštitu podataka te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL L 51, 28.2.2017.

         (2)  SL C 348, 28.9.2018., str. 1.

         (3)  SL C 357, 4.10.2018., str. 1.

         (4)  SL C 357, 4.10.2018., str. 9.

         (5)  SL L 298, 26.10.2012., str. 1.

         (6)  SL L 193, 30.7.2018., str. 1.


Odluka Komisije od 24/09/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9523 - Münchener Rückversicherungs-Gesellschaft Aktiengesellschaft in München / DIF Management B.V. / Green Investment Group Limited / Covanta Holding Corporation) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 16/04/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8765 - Lenovo Group Limited / Fujitsu Limited / Fujitsu Client Computing Limited) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 23/07/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8896 - Macquarie Infrastructure and Real Assets (Europe) Limited / The Goldman Sachs Group, Inc. / HES International B.V.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2018/1464 od 28. rujna 2018. o stajalištu koje treba donijeti u ime Europske unije u okviru Odbora za trgovinu i održivi razvoj CETA-e uspostavljenog Sveobuhvatnim gospodarskim i trgovinskim sporazumom između Kanade, s jedne strane, i Europske unije i njezinih država članica, s druge strane, u pogledu utvrđivanja popisâ osoba koje su voljne biti članovi odbora iz dvadeset trećeg poglavlja i dvadeset četvrtog poglavlja Sporazuma

text:
                  1.10.2018

                  HR

                  Službeni list Europske unije

                  L 245/12

         ODLUKA VIJEĆA (EU) 2018/1464
         od 28. rujna 2018.
         o stajalištu koje treba donijeti u ime Europske unije u okviru Odbora za trgovinu i održivi razvoj CETA-e uspostavljenog Sveobuhvatnim gospodarskim i trgovinskim sporazumom između Kanade, s jedne strane, i Europske unije i njezinih država članica, s druge strane, u pogledu utvrđivanja popisâ osoba koje su voljne biti članovi odbora iz dvadeset trećeg poglavlja i dvadeset četvrtog poglavlja Sporazuma
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Odlukom Vijeća (EU) 2017/37 (1) predviđa se potpisivanje, u ime Europske unije, Sveobuhvatnog gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane ( „Sporazum”). Sporazum je potpisan 30. listopada 2016.

                     (2)

                     Odlukom Vijeća (EU) 2017/38 (2) predviđa se privremena primjena dijelova Sporazuma, uključujući uspostavu Zajedničkog odbora CETA-e i specijaliziranih odbora. Ti dijelovi Sporazum privremeno se primjenjuje od 21. rujna 2017.

                     (3)

                     Odbor za trgovinu i održivi razvoj CETA-e uspostavljen je na temelju članka 26.2. stavka 1. točke (g) Sporazuma.

                     (4)

                     U skladu s člancima 23.10 i 24.15, Odbor za trgovinu i održivi razvoj CETA-e na svojem prvom sastanku donosi odluku o utvrđivanju popisâ osoba koje su voljne i sposobne biti članovi odbora iz dvadeset trećeg poglavlja (Trgovina i rad) i dvadeset četvrtog poglavlja (Trgovina i okoliš) Sporazuma.

                     (5)

                     Stoga je primjereno utvrditi stajalište koje treba donijeti u ime Unije u okviru Odbora za trgovinu i održivi razvoj CETA-e na temelju priloženog nacrta odluke o utvrđivanju popisa osoba koje su voljne biti članovi odbora iz dvadeset trećeg i dvadeset četvrtog poglavlja Sporazuma,

               DONIJELO JE OVU ODLUKU:

            Članak 1.
            Stajalište koje treba donijeti u ime Unije na prvom sastanku Odbora za trgovinu i održivi razvoj CETA-e uspostavljenog Sveobuhvatnim gospodarskim i trgovinskim sporazumom (CETA) između Kanade, s jedne strane, i Europske unije i njezinih država članica, s druge strane, u pogledu utvrđivanja popisâ osoba koje su voljne biti članovi odbora iz dvadeset trećeg i dvadeset četvrtog poglavlja Sporazuma temelji se na nacrtu odluke Odbora za trgovinu i održivi razvoj CETA-e priloženom ovoj Odluci.

            Članak 2.
            Ova je Odluka upućena Komisiji.

            Sastavljeno u Bruxellesu 28. rujna 2018.

                  Za Vijeće

                  Predsjednica

               M. SCHRAMBÖCK

            (1)  Odluka Vijeća (EU) 2017/37 od 28. listopada 2016. o potpisivanju, u ime Europske unije, Sveobuhvatnoga gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane (SL L 11, 14.1.2017., str. 1.).

            (2)  Odluka Vijeća (EU) 2017/38 od 28. listopada 2016. o privremenoj primjeni Sveobuhvatnoga gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane (SL L 11, 14.1.2017., str. 1080.).

            NACRT
            ODLUKA br. [X /2018] ODBORA ZA TRGOVINU I ODRŽIVI RAZVOJ CETA-e
            od xxx
            o utvrđivanju popisâ osoba koje su voljne biti članovi odbora iz poglavlja 23. i poglavlja 24. Sporazuma
            ODBOR ZA TRGOVINU I ODRŽIVI RAZVOJ CETA-e,
            uzimajući u obzir Sveobuhvatni gospodarski i trgovinski sporazum (CETA) između Kanade, s jedne strane, i Europske unije i njezinih država članica, s druge strane, a posebno njegov članak 23.10. stavke 6. i 7. te članak 24.15. stavke 6. i 7.,
            budući da:

                        (1)

                        U skladu s člankom 30.7. stavkom 3. Sporazuma dijelovi Sporazuma privremeno se primjenjuju od 21. rujna 2017.

                        (2)

                        U skladu s člankom 23.10. stavkom 6. Sporazuma Odbor za trgovinu i održivi razvoj CETA-e utvrđuje popis od najmanje devet osoba koje su voljne i sposobne biti članovi odbora u pogledu pitanja koja proizlaze iz poglavlja 23. (Trgovina i rad) te koje, u skladu sa stavkom 7., imaju specijalizirano znanje ili su stručnjaci za područje radnog prava, druga pitanja obuhvaćena poglavljem 23. ili za rješavanje sporova koji proizlaze iz međunarodnih sporazuma.

                        (3)

                        U skladu s člankom 24.15. stavkom 6. Sporazuma Odbor za trgovinu i održivi razvoj CETA-e utvrđuje popis od najmanje devet osoba koje su voljne i sposobne biti članovi odbora u pogledu pitanja koja proizlaze iz poglavlja 24. (Trgovina i okoliš) te koje, u skladu sa stavkom 7., imaju specijalizirano znanje ili su stručnjaci za područje prava okoliša, druga pitanja obuhvaćena poglavljem 24. ili za rješavanje sporova koji proizlaze iz međunarodnih sporazuma.

                        (4)

                        U skladu s člankom 23.10. stavkom 6. i člankom 24.15. stavkom 6. svaki popis sastoji se od najmanje triju osoba koje imenuje svaka stranka i od najmanje triju osoba koje imenuju stranke, a koje nisu državljani nijedne od stranaka i koje su voljne i sposobne obnašati dužnost predsjednika Odbora stručnjaka,

                  ODLUČIO JE:

                        1.

                        Ovime se utvrđuju popisi osoba koje su voljne biti članovi odbora navedeni u Prilogu.

                        2.

                        Ova Odluka proizvodi učinke od datuma na koji je donese Odbor za trgovinu i održivi razvoj CETA-e.

                     Za ODBOR ZA TRGOVINU I ODRŽIVI RAZVOJE CETA-e

                     Za EU

                     Za Kanadu

            PRILOG

               POPIS OSOBA KOJE SU VOLJNE BITI ČLANOVI ODBORA U POGLEDU PITANJA KOJA PROIZLAZE IZ POGLAVLJA 23. (TRGOVINA I RAD) SPORAZUMA

               Osobe koje imaju specijalizirano znanje ili su stručnjaci za područje radnog prava, druga pitanja obuhvaćena poglavljem 23. ili za rješavanje sporova koji proizlaze iz međunarodnih sporazuma:

            Osobe koje je imenovala Kanada:

                        Kevin Banks

                        Adelle Blackett

                        Carol Nelder-Corvari

                  Osobe koje je imenovala Europska unija:

                        Jorge Cardona

                        Eddy Laurijssen

                        Karin Lukas

                  Predsjednici (osobe koje nisu državljani stranaka):

                        Janice Bellace

                        Kathleen Claussen

                        Christian Häberli

                        Jill Murray

                        Patrick Pearsall

                        Ross Wilson

               POPIS OSOBA KOJE SU VOLJNE BITI ČLANOVI ODBORA U POGLEDU PITANJA KOJA PROIZLAZE IZ POGLAVLJA 24. (TRGOVINA I OKOLIŠ) SPORAZUMA

               Osobe koje imaju specijalizirano znanje ili su stručnjaci za područje prava okoliša, druga pitanja obuhvaćena poglavljem 24. ili za rješavanje sporova koji proizlaze iz međunarodnih sporazuma:

            Osobe koje je imenovala Kanada:

                        Anne Daniel

                        Armand de Mestral

                        Elaine Feldman

                        Matthew Kronby

                        Brendan McGivern

                  Osobe koje je imenovala Europska unija:

                        Laurence Boisson de Chazournes

                        Hélène Ruiz Fabri

                        Geert Van Calster

                  Predsjednici (osobe koje nisu državljani stranaka):

                        Arthur Edmond Appleton

                        James Bacchus

                        Nathalie Bernasconi-Osterwalder

                        Christian Häberli


title: Odluka Vijeća (ZVSP) 2018/1465 od 28. rujna 2018. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji

text:
                  1.10.2018

                  HR

                  Službeni list Europske unije

                  L 245/16

         ODLUKA VIJEĆA (ZVSP) 2018/1465
         od 28. rujna 2018.
         o izmjeni Odluke (ZVSP) 2015/1333 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. srpnja 2015. donijelo Odluku (ZVSP) 2015/1333 (1).

                     (2)

                     Vijeće je 21. ožujka 2018. donijelo Odluku (ZVSP) 2018/476 (2).

                     (3)

                     S obzirom na kontinuiranu nestabilnost i ozbiljnost stanja u Libiji, Vijeće je odlučilo da bi mjere ograničavanja u vezi s trima osobama trebalo produljiti za dodatno razdoblje od šest mjeseci.

                     (4)

                     Odluku (ZVSP) 2015/1333 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 17. Odluke (ZVSP) 2015/1333 stavci 3. i 4. zamjenjuju se sljedećim:

                  „3.   Mjere iz članka 8. stavka 2. primjenjuju se u pogledu unosa 14., 15. i 16. iz Priloga II. do 2. travnja 2019.

                  4.   Mjere iz članka 9. stavka 2. primjenjuju se u pogledu unosa 19., 20. i 21. iz Priloga IV. do 2. travnja 2019.”.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 28. rujna 2018.

                  Za Vijeće

                  Predsjednica

               M. SCHRAMBÖCK

            (1)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).

            (2)  Odluka Vijeća (ZVSP) 2018/476 od 21. ožujka 2018. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (SL L 79, 22.3.2018., str. 30.).


title: Odluka (EU) 2018/1466 Europskog nadzornog tijela za vrijednosne papire i tržišta kapitala od 21. rujna 2018. o produljenju i izmjenama privremene zabrane stavljanja na tržište, distribucije i prodaje binarnih opcija malim ulagateljima u Odluci (EU) 2018//795

text:
                  1.10.2018

                  HR

                  Službeni list Europske unije

                  L 245/17

         ODLUKA (EU) 2018/1466 EUROPSKOG NADZORNOG TIJELA ZA VRIJEDNOSNE PAPIRE I TRŽIŠTA KAPITALA
         od 21. rujna 2018.
         o produljenju i izmjenama privremene zabrane stavljanja na tržište, distribucije i prodaje binarnih opcija malim ulagateljima u Odluci (EU) 2018//795
         ODBOR NADZORNIH TIJELA EUROPSKOG NADZORNOG TIJELA ZA VRIJEDNOSNE PAPIRE I TRŽIŠTA KAPITALA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (1), a posebno njezin članak 9. stavak 5., članak 43. stavak 2. i članak 44. stavak 1.,
         uzimajući u obzir Uredbu (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (2), a posebno njezin članak 40.,
         uzimajući u obzir Delegiranu uredbu Komisije (EU) 2017/567 od 18. svibnja 2016. o dopuni Uredbe (EU) br. 600/2014 Europskog parlamenta i Vijeća u pogledu definicija, transparentnosti, kompresije portfelja te nadzornih mjera za intervenciju u području proizvoda i pozicija (3), a posebno njezin članak 19.,
         budući da:

                     1.

                     Na temelju Odluke (EU) 2018/795 (4), Europsko nadzorno tijelo za vrijednosne papire i tržišta kapitala (ESMA) zabranilo je stavljanje na tržište, distribuciju i prodaju binarnih opcija malim ulagateljima, što je stupilo na snagu 2. srpnja 2018. u razdoblju od tri mjeseca.

                     2.

                     U skladu s člankom 40. stavkom 6. Uredbe (EU) br. 600/2014 ESMA ima obvezu preispitati privremenu interventnu mjeru za proizvod najmanje svaka tri mjeseca.

                     3.

                     ESMA-ino preispitivanje zabrane binarnih opcija temelji se, između ostalog, na istraživanju među nacionalnim nadležnim tijelima (5) o praktičnoj provedbi i utjecaju interventnih mjera za proizvod kao i na drugim informacijama koje su pružila nacionalna nadležna tijela i dionici.

                     4.

                     Nacionalna nadležna tijela utvrdila su samo djelomično nepoštovanje ESMA-inih interventnih mjera za proizvod. Osim toga, nakon najave dogovorenih mjera 27. ožujka 2018. nisu izdana dodatna odobrenja društvima koja stavljaju na tržište, distribuiraju ili prodaju binarne opcije.

                     5.

                     Nadležna nacionalna tijela prijavila su lagani rast broja ulagatelja koji su na zahtjev smatrani profesionalnim ulagateljima tijekom srpnja 2018. u usporedbi sa srpnjem 2017. Međutim, broj profesionalnih ulagatelja na zahtjev relativno je nizak u usporedbi s prethodnim brojem malih ulagatelja koje su imali ponuditelji binarnih opcija. ESMA je svjesna da neka društva iz zemalja izvan EU-a aktivno kontaktiraju ulagatelje iz Unije. Međutim, bez odobrenja za rad ili registracije u Uniji, ta društva svoje usluge smiju nuditi samo ulagateljima s poslovnim nastanom ili sjedištem u Uniji na izričitu inicijativu ulagatelja. ESMA je također svjesna da su društva počela pružati druge špekulativne investicijske proizvode. ESMA će nastaviti nadzirati ponudu tih drugih proizvoda kako bi utvrdila potrebu za uvođenjem drugih mjera u Uniji.

                     6.

                     Tijekom razdoblja preispitivanja ESMA nije dobila dokaze koji bi bili u suprotnosti s njezinim općim zaključkom o značajnoj zabrinutosti za zaštitu ulagatelja navedenoj u Odluci (EU) 2018/795. ESMA je stoga zaključila da bi se značajna zabrinutost za zaštitu ulagatelja navedena u Odluci (EU) 2018/795 nastavila kad se njezina odluka da zabrani stavljanje na tržište, distribuciju i prodaju binarnih opcija malim ulagateljima ne bi produljila.

                     7.

                     Nakon usvajanja te Odluke nisu se promijenili postojeći mjerodavni regulatorni zahtjevi na temelju prava Unije koji i dalje nemaju utjecaja na opasnost koju je utvrdila ESMA. Nadalje, nacionalna nadležna tijela nisu poduzela mjere za rješavanje te opasnosti ili poduzete mjere nisu na odgovarajući način riješile tu opasnost. Posebice, nakon usvajanja Odluke nijedno nacionalno nadležno tijelo nije donijelo vlastitu interventnu mjeru za proizvod temeljem članka 42. Uredbe (EU) No 600/2014 (6).

                     8.

                     Produljenje zabrane navedeno u Odluci (EU) 2018/795 nema štetan učinak na učinkovitost financijskih tržišta ili na ulagatelje koji bi bio nerazmjeran koristima od ove mjere te ne stvara rizik od regulatorne arbitraže iz istih razloga koji su navedeni u dotičnoj Odluci.

                     9.

                     Ako se privremena zabrana ne produlji, ESMA smatra vjerojatnim da će se binarne opcije ponovo nuditi malim ulagateljima te da će se na tržište vratiti isti ili slični proizvodi koji su doveli do štetnih učinaka za potrošače, navedenih u Odluci (EU) 2018/795.

                     10.

                     Na temelju navedenih razloga, zajedno s razlozima navedenima u Odluci (EU) 2018/795, ESMA je odlučila produljiti zabranu na dodatna tri mjeseca kao odgovor na značajnu zabrinutost za zaštitu ulagatelja.

                     11.

                     Prilikom produljenja zabrane ESMA je istražila postoje li kakvi novi dokazi koji se odnose na specifične proizvode obuhvaćene njezinim mjerama koje bi trebalo izuzeti iz produljenog razdoblja primjene zbog njihovih specifičnih značajki koje ne izazivaju značajnu zabrinutost za zaštitu ulagatelja navedenu u Odluci (EU) 2018/795.

                     12.

                     U tom je smislu ESMA primila nove informacije koje se odnose na binarne opcije koje su dovoljno dugoročne, za koje je izdan prospekt, ponuditelj ili drugi subjekt u skupini ponuditelja u potpunosti su ih zaštitili od rizika, te nije vjerojatno da bi izazvali značajnu zabrinutost za zaštitu ulagatelja navedenu u Odluci (EU) 2018/795. Primjer takve vrste binarne opcije je inline varant koji kumulativno ispunjava te uvjete.

                     13.

                     Iako je stupanj složenosti ove specifične vrste binarne opcije usporediv s binarnim opcijama općenito, zahtjev u pogledu minimalnog trajanja ublažava negativan učinak složenosti i netransparentnosti za ulagatelje. Ulagatelji mogu razumno zauzeti informiraniji stav o tržištu tijekom razdoblja od 90 dana ili duže od datuma prvog izdavanja proizvoda, nego tijekom vrlo kratkog trajanja tipičnog za šire tržište binarnih opcija koje je postojalo prije primjene Odluke (EU) 2018/795. Trajanje od 90 ili više dana smanjuje opseg često ponavljane špekulativne trgovine koja pospješuje gubitke i povezana je s ovisničkim ponašanjem.

                     14.

                     Posebna osobina binarnih opcija koja je snažan pokretač potencijalno štetnih posljedica i koja pogoršava razliku između prinosa od ulaganja i rizika od gubitka jest sukob interesa koji postoji između brojnih ponuditelja binarnih opcija i njihovih ulagatelja. Međutim, neka društva nude binarne opcije koje su potpuno zaštićene od tržišnog rizika u cijelom razdoblju njihova trajanja. Kad se takve aktivnosti zaštite odnose na ponudu binarne opcije koju provodi ponuditelj ili drugi subjekt u skupini ponuditelja te ako nitko od subjekata unutar skupine na binarnoj opciji ne ostvaruje dobit ili gubitak, osim prethodno navedenih provizija, transakcijskih naknada i drugih izdataka, sukob interesa između ponuditelja i ulagatelja značajno se smanjuje. Posebice, neto dobit od binarne opcije suštinski se ne definira na temelju toga postoji li na kraju isplata ili ne. Zaštićeni ponuditelji nisu motivirani pogrešno izvještavati o cijenama temeljnih financijskih instrumenata ni špekulirati protiv ulagatelja.

                     15.

                     Dokazi koje je zaprimila ESMA ukazuju da su za zaštićene poslovne modele svojstvene ponude binarnih opcija s dovoljno dugim trajanjem, za razliku od nezaštićenih poslovnih modela koje karakteriziraju kratkoročne ponude. Nacionalna nadležna tijela (7) koja nadziru tržišta na kojima zaštićeni ponuditelji nude dugoročne zaštićene binarne opcije, potvrdila su da za te proizvode nisu evidentirala izvješća o slučajevima značajne štete za pojedinačne male ulagatelje. Nadalje, BaFin nije zaprimio nikakve pritužbe ulagatelja o inline varantima.

                     16.

                     Dapače, u tom kontekstu cilj je uvjeta da se uz binarne opcije ponuđene malim ulagateljima mora izdati i prospekt odobren u skladu s Direktivom 2003/71/EZ Europskog parlamenta i Vijeća (8) osigurati minimalnu razinu transparentnosti u pogledu tih dugoročnijih proizvoda. Time se u pogledu stavljanja na tržište, distribucije ili prodaje tih proizvoda malim ulagateljima, ulagateljima stavljaju na raspolaganje propisane informacije o ponuditelju, uključujući njegov poslovni model i financijska izvješća te karakteristike proizvoda i njegovi rizici. Osim toga, nacionalno nadležno tijelo detaljno pregledava sadržaj prospekta.

                     17.

                     Također ne postoje nikakvi dokazi specifični za proizvod koji bi ukazivali na to da aktivnosti stavljanja na tržište i distribucije u pogledu binarnih opcija s dovoljno dugim trajanjem i izdanim prospektom koje je ponuditelj ili drugi subjekt u skupini ponuditelja u potpunosti zaštitio od rizika podrazumijevaju agresivne marketinške prakse te obmanjujuće tehnike komunikacije.

                     18.

                     Iako postojanje bilo kojeg od tih kriterija samo po sebi ne bi bilo dovoljno za smanjenje rizika od štete za ulagatelje, ESMA je zaprimila nove dokaze tijekom razdoblja preispitivanja da binarna opcija koja ostvaruje korist od kumulativnog učinka odobrenog prospekta, dovoljno dugog trajanja i potpune zaštite od rizika koju pruža ponuditelj ili subjekt u njegovoj skupini vjerojatno ne bi izazvala značajnu zabrinutost za zaštitu ulagatelja navedenu u Odluci ESMA-e (EU) 2018/795. U skladu s time, binarne opcije koje ispunjavaju sva ta tri kriterija treba izričito isključiti iz opsega produljenja ESMA-ine privremene interventne mjere za proizvod.

                     19.

                     ESMA će nastaviti s preispitivanjem tih proizvoda te će adekvatno postupiti. ESMA je posebno razmatrala rizik da ponuditelj binarne opcije iskoristi izuzeće kako bi ponudio proizvode usporedivih karakteristika s onima koje uzrokuju značajnu zabrinutost za zaštitu ulagatelja, na primjer izdavanjem proizvoda koji potiču trgovanja kratkog trajanja određivanjem granice blizu tržišne cijene temeljne imovine u vrijeme izdavanja. ESMA i nacionalna nadležna tijela pratit će potencijalan razvoj novih trendova distribucije te će posebnu pozornost posvetiti proizvodima osmišljenima da, usprkos njihovu dugom roku, potiču takvo trgovanje kratkog trajanja

                     20.

                     ESMA je tijekom preispitivanja također dobila informacije o postojećim proizvodima koji po dospijeću podrazumijevaju jednu ili dvije isplate, od kojih nijedna nije manja od početnog ulaganja. Isplata takve vrste binarne opcije može biti viša ili niža, ali u oba slučaja ulagatelj ne bi izgubio novac u usporedbi s ukupnim ulaganjem u proizvod. Odluka (EU) 2018/795 usmjerena je na proizvode kod kojih postoji ozbiljan rizik da ulagatelji pretrpe značajan gubitak u odnosu na ukupno ulaganje u proizvod. Zbog pravne sigurnosti, iz produljenja stoga treba izričito isključiti proizvode čija struktura isplate ne dovodi kapital ulagatelja u rizik.

                     21.

                     Predložene se mjere u ograničenoj mjeri mogu odnositi na poljoprivredne robne izvedenice i zato je ESMA provela savjetovanje s javnim tijelima nadležnima za nadzor, upravljanje i uređenje poljoprivrednih tržišta prema Uredbi Vijeća (EZ) br. 1234/2007 (9). Nijedno od tih tijela nije imalo prigovora na predloženo produljenje mjera.

                     22.

                     ESMA je obavijestila nacionalna nadležna tijela o predloženom produljenju Odluke,

               DONIO JE OVU ODLUKU:

            Članak 1.
            Privremena zabrana binarnih opcija za male ulagatelje

               1.   Zabranjeno je stavljanje na tržište, distribucija i prodaja binarnih opcija malim ulagateljima.

               2.   U svrhu stavka 1., bez obzira na to trguje li se njima na mjestima trgovanja, binarne opcije podrazumijevaju izvedenice koje udovoljavaju sljedećim uvjetima:

                           (a)

                           moraju se namiriti u novcu ili se mogu namiriti u novcu na zahtjev jedne od ugovornih strana izuzev zbog neplaćanja ili drugog razloga za raskid ugovora,

                           (b)

                           omogućuju isplatu samo kod zatvaranja ili dospijeća,

                           (c)

                           isplata im je ograničena na:

                                       i.

                                       predviđeni iznos ili nulti iznos ako temeljna imovina izvedenice ispunjava jedan ili više unaprijed postavljenih uvjeta; i

                                       ii.

                                       predviđeni iznos ili nulti iznos ako temeljna imovina izvedenice ne ispunjava jedan ili više unaprijed postavljenih uvjeta.

               3.   Zabrana iz stavka 1. ne odnosi se na:

                           (a)

                           binarnu opciju kod koje je niži od dva prethodno utvrđena fiksna iznosa barem jednak ukupnoj uplati malog ulagatelja za binarnu opciju, uključujući bilo koje provizije, transakcijske naknade i druge troškove;

                           (b)

                           binarnu opciju koja ispunjava sljedeće uvjete:

                                       i.

                                       razdoblje od izdavanja do dospijeća iznosi barem 90 kalendarskih dana;

                                       ii.

                                       prospekt sastavljen i odobren u skladu s Direktivom 2003/71/EZ dostupan je javnosti;

                                       iii.

                                       binarna opcija ne izlaže ponuditelja tržišnom riziku tijekom cijelog trajanja binarne opcije te ponuditelj i nijedan od subjekata iz njegove grupe ne ostvaruje dobit ili gubitak od binarne opcije, osim prethodno objavljenih provizija, transakcijskih naknada i drugih izdataka.

            Članak 2.
            Zabrana sudjelovanja u aktivnostima zaobilaženja pravila
            Zabranjeno je sudjelovanje, svjesno i namjerno, u aktivnostima čiji je cilj ili učinak zaobilaženje zahtjeva iz članka 1., uključujući i djelovanje kao zamjena za ponuditelja binarne opcije.

            Članak 3.
            Stupanje na snagu i primjena

               1.   Ova Odluka stupa na snagu sljedećeg dana od dana objave u Službenom listu Europske unije.

               2.   Ova se Odluka primjenjuje od 2. listopada 2018. u razdoblju od tri mjeseca.

            Sastavljeno u Parizu, 21. rujna 2018.

                  Za Odbor nadzornih tijela

               Steven MAIJOOR

                  Predsjednik

            (1)  SL L 331, 15.12.2010., str. 84.

            (2)  SL L 173, 12.6.2014., str. 84.

            (3)  SL L 87, 31.3.2017., str. 90.

            (4)  Odluka Europskog nadzornog tijela za vrijednosne papire i tržišta kapitala (EU) 2018/795 od 22. svibnja 2018. o privremenoj zabrani stavljanja na tržište, distribucije i prodaje binarnih opcija malim ulagateljima iz Europske unije u skladu s člankom 40. Uredbe (EU) br. 600/2014 Europskog parlamenta i Vijeća (SL L 136, 1.6.2018., str. 31.).

            (5)  Odgovorilo je 20 nacionalnih nadležnih tijela: Ciparsko povjerenstvo za burzu i vrijednosne papire (CY-CySEC), Comisión Nacional del Mercado de Valores (ES – CNMV), Autoriteit Financiele Markten (NL-AFM), Češka središnja banka (CZ – CNB), Nadležno tijelo za financijsko tržište (AT – FMA), Finsko tijelo za financijski nadzor (FI – FSA), Comissão do Mercado de Valores Mobiliários (PT – CMVM), Malteško tijelo za financijske usluge (MT – MFSA), Tijelo za financijski nadzor (IS – FME), Nadležno tijelo za financijske usluge i tržišta (BE – FSMA), Commissione Nazionale per le Società e la Borsa (IT – Consob), Povjerenstvo za financijski nadzor (BG – FSC), Bundesanstalt für Finanzdienstleistungsaufsicht (DE – BaFin), Autorité des Marchés Financiers (FR – AMF), Magyar Nemzeti Bank (HU – MNB), Nadzorno tijelo za financijsko poslovanje (UK- FCA), Commission de Surveillance du Secteur Financier (LU – CSSF), Rumunjsko tijelo za financijski nadzor (RO – FSA), Agencija za trgovinu vrijednosnim papirima (SL – SMA), Irska središnja banka (IE – CBI).

            (6)  NO-Finanstilsynet, nadležno tijelo države EGP-a i EFTA-e usvojilo je 4. lipnja 2018. interventne mjere za proizvod s istim uvjetima i rokovima primjene kao i ESMA-ine mjere. Nadalje, 5. srpnja 2018. islandsko Tijelo za financijski nadzor objavilo je da smatra kako je stavljanje na tržište, distribucija ili prodaja binarnih opcija u suprotnosti s pravilnim i zdravim poslovnim postupcima i praksama u trgovanju vrijednosnim papirima, na temelju svojeg nacionalnog zakonodavstva (članak 5. Zakona br. 108/2007 o transakcijama vrijednosnim papirima).

            (7)  DE-BaFin, FR-AMF

            (8)  Direktiva 2003/71/EZ Europskog parlamenta i Vijeća od 4. studenoga 2003. o prospektu koji je potrebno objaviti prilikom javne ponude vrijednosnih papira ili prilikom uvrštavanja u trgovanje te o izmjeni Direktive 2001/34/EZ (SL L 345, 31.12.2003., str. 64.).

            (9)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1).


Odluka Komisije od 29/06/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8889 - Teva Pharmaceutical Industries / The Procter & Gamble Company) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


               11.10.2018

               HR

               Službeni list Europske unije

               C 369/162

      P8_TA(2017)0479
      Zahtjev za zaštitu povlastica i imuniteta Eleonore Forenza
      Odluka Europskog parlamenta od 12. prosinca 2017. o zahtjevu za zaštitu povlastica i imuniteta Eleonore Forenze (2017/2199(IMM))
      (2018/C 369/18)

         Europski parlament,

                  —

                  uzimajući u obzir zahtjev Gabriele Zimmer od 20. srpnja 2017., objavljen na plenarnoj sjednici 11. rujna 2017., za zaštitu povlastica i imuniteta Eleonore Forenze u vezi s incidentom koji je zastupnica Forenza doživjela 8. srpnja 2017. u Hamburgu na prosvjedu tijekom sastanka na vrhu skupine G20,

                  —

                  nakon saslušanja Eleonore Forenze u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

                  —

                  uzimajući u obzir članak 5. stavak 2. te članke 7. i 9. Poslovnika,

                  —

                  uzimajući u obzir izvješće Odbora za pravna pitanja (A8-0398/2017),

                  A.

                  budući da je Gabriele Zimmer, zastupnica u Europskom parlamentu i predsjednica Kluba zastupnika GUE/NGL-a, na osnovi članaka 8. i 9. Protokola br. 7 zatražila zaštitu imuniteta zastupnice Eleonore Forenze, članice istog Kluba zastupnika, koju je njemačka policija pregledala, a zatim i privela zajedno s grupom drugih aktivista tijekom prosvjeda održanog u okviru sastanka na vrhu skupine G20 u Hamburgu 8. srpnja 2017.; budući da su se pregled i privođenje dogodili nakon prosvjeda, u trenutku kad su zastupnica Forenza i njezina skupina krenuli na zajednički ručak;

                  B.

                  budući da Parlament raspolaže širokom diskrecijskom ovlašću u vezi s odlukom o zahtjevu zastupnika za zaštitu imuniteta (2);

                  C.

                  budući da se članci 8. i 9. Protokola br. 7 o povlasticama i imunitetima Europske unije međusobno isključuju (3); da se predmetni slučaj ne odnosi na mišljenje zastupnika u Europskom parlamentu, već na pretpostavljeno opasno ponašanje za javni red (pretpostavljeno sudjelovanje u protestu); da se stoga podrazumijeva primjena članka 9. Protokola br. 7;

                  D.

                  budući da se u članku 9. Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet priznat članovima parlamenta te države, a na teritoriju bilo koje druge države članice, imunitet od svake mjere zadržavanja i od sudskih postupaka; budući da se Eleonora Forenza, talijanska zastupnica u Europskom parlamentu, nalazila u Njemačkoj i da je stoga uživala pravo na imunitet;

                  E.

                  budući da je, prema zahtjevu za zaštitu imuniteta, zastupnica Forenza u prvom kontaktu s njemačkom policijom izjavila da je zastupnica u Europskom parlamentu; da je odmah predočila dokumente kojima se potvrđuje njezin status; da je čak uspjela povezati talijanskog konzula u Hamburgu s policijskim službenikom koji je vodio operaciju;

                  F.

                  budući da je njemačka policija Eleonoru Forenzu bez obzira na njezin status zastupnice u Europskom parlamentu ipak podvrgnula temeljitom tjelesnom pregledu, a zatim je zadržala duže od 4 sata;

                  G.

                  budući da je njemačka policija, s obzirom na navedeno, bila upoznata s činjenicom da privodi zastupnicu u Europskom parlamentu; budući da to znači povredu Protokola br. 7 o povlasticama i imunitetima Europske unije, a posebno njegova članka 9. prvog podstavka točke (b);

                  H.

                  budući da je iz okolnosti predmeta jasno da zastupnica Forenza nije zatečena u počinjenju kaznenog djela tako da iznimka iz članka 9. trećeg podstavka Protokola br. 7 o povlasticama i imunitetima nije mjerodavna i da se u ovom slučaju na zastupnicu Forenzu u potpunosti primjenjuje zaštita zastupničkog imuniteta;

                  1.

                  odlučuje zaštititi povlastice i imunitete Eleonore Forenze;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu Savezne Republike Njemačke i Eleonori Forenzi.

         (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.

         (2)  Navedeni predmet T-42/06, Gollnisch/Parlament, točka 101.

         (3)  Navedena presuda u spojenim predmetima C-200/07 i C-201/07, Marra/De Gregorio i Clemente, točka 45.


               11.10.2018

               HR

               Službeni list Europske unije

               C 369/181

      P8_TA(2017)0489
      Neulaganje prigovora na delegirani akt: Regulatorni tehnički standardi o obvezi trgovanja za određene izvedenice
      Odluka Europskog parlamenta o neulaganju prigovora na Delegiranu uredbu Komisije od 17. studenoga 2017. o dopuni Uredbe (EU) br. 600/2014 Europskog parlamenta i Vijeća o tržištima financijskih instrumenata u pogledu regulatornih tehničkih standarda o obvezi trgovanja za određene izvedenice (C(2017)07684 – 2017/2979(DEA))
      (2018/C 369/29)

         Europski parlament,

                  —

                  uzimajući u obzir Delegiranu uredbu Komisije (C(2017)07684),

                  —

                  uzimajući u obzir pismo Komisije od 29. studenog 2017. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 4. prosinca 2017.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (1) (MiFIR), a posebno njezin članak 32. stavak 1. i članak 50. stavak 5.,

                  —

                  uzimajući u obzir članak 10. stavak 1. i članak 13. Uredbe (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (2),

                  —

                  uzimajući u obzir nacrt regulatornih tehničkih standarda o obvezi trgovanja za izvedenice u skladu s uredbom MiFIR, koji je 28. rujna 2017. podnijelo Europsko nadzorno tijelo za vrijednosne papire i tržišta kapitala (ESMA), u skladu s člankom 32. stavkom 1. MiFIR-a,

                  —

                  uzimajući u obzir pismo priloženo uz nacrt regulatornih tehničkih standarda o obvezi trgovanja za izvedenice u skladu s uredbom MiFIR, koje je 28. rujna 2017. ESMA uputila Komisiji,

                  —

                  uzimajući u obzir preporuku za odluku Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  —

                  uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 12. prosinca 2017.,

                  A.

                  budući da su u prilogu delegiranoj uredbi određene vrste izvedenica koje bi trebale podlijegati obvezi trgovanja uvedenoj člankom 28. MiFIR-a; budući da se izvedenicama koje podliježu obvezi trgovanja može trgovati samo na uređenom tržištu, multilateralnom mjestu trgovanja, organiziranoj trgovinskoj platformi ili mjestu trgovanja u trećoj zemlji, koje Komisija smatra jednakovrijednim;

                  B.

                  budući da je ESMA 28. rujna 2017. Komisiji podnijela nacrt regulatornih tehničkih standarda i popratno pismo, u kojima je od svih uključenih strana zatražila da se obvežu na skraćivanje rokova kako bi se zajamčilo postizanje političkog cilja o primjeni obveze trgovanja od 3. siječnja 2018.; budući da ESMA nadalje napominje da je prije nego što obveza trgovanja stupi na snagu potrebno donijeti još znatan broj odluka o jednakovrijednosti;

                  C.

                  budući da Parlament smatra da usvojeni regulatorni tehnički standardi zbog izmjena koje je unijela Komisija nisu istovjetni nacrtu regulatornih tehničkih standarda koji je podnijela ESMA te budući da Parlament smatra da ima na raspolaganju tri mjeseca da uloži prigovor na regulatorne tehničke standarde („razdoblje kontrole”);

                  D.

                  budući da bi se delegirana uredba trebala primjenjivati od 3. siječnja 2018., tj. od datuma početka primjene Direktive 2014/65/EU („MiFID II”) i uredbe MiFIR, te da bi se u slučaju da Parlament u potpunosti iskoristi tromjesečno razdoblje kontrole koje ima na raspolaganju prekoračio datum na koji obveza trgovanja stupa na snagu;

                  E.

                  budući da je obveza trgovanja za izvedenice važan element obveza oko kojih su se složili čelnici skupine G20 u Pittsburghu 2009.;

                  F.

                  budući da bi se brzom objavom delegirane uredbe u Službenom listu omogućila pravovremena provedba i pravna sigurnost odredbi primjenjivih na obvezu trgovanja za izvedenice;

                  G.

                  budući da Parlament ističe da je važno da Komisija finalizira odgovarajuće odluke o istovrijednosti prije nego što obveza trgovanja stupi na snagu;

                  H.

                  budući da Parlament napominje da regulatorni tehnički standardi ne uključuju nikakve posebne odredbe u pogledu paketa transakcija i da bi Komisija i ESMA možda trebale izdati dodatne smjernice o postupanju s tim paketima; budući da bi te smjernice trebale biti u skladu s odredbama utvrđenim u prijedlogu o djelomičnoj izmjeni direktive MiFID II.;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 173, 12.6.2014., str. 84.

         (2)  SL L 331, 15.12.2010., str. 84.


title: Odluka Vijeća (ZVSP) 2018/1540 od 15. listopada 2018. o izmjeni Odluke (ZVSP) 2016/1693 o mjerama ograničavanja protiv ISIL-a (Daiš) i Al-Qaide te s njima povezanih osoba, skupina, poduzeća i subjekata

text:
                  15.10.2018

                  HR

                  Službeni list Europske unije

                  LI 257/3

         ODLUKA VIJEĆA (ZVSP) 2018/1540
         od 15. listopada 2018.
         o izmjeni Odluke (ZVSP) 2016/1693 o mjerama ograničavanja protiv ISIL-a (Daiš) i Al-Qaide te s njima povezanih osoba, skupina, poduzeća i subjekata
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir Odluku Vijeća (ZVSP) 2016/1693 od 20. rujna 2016. o mjerama ograničavanja protiv ISIL-a (Daiš) i Al-Qaide te s njima povezanih osoba, skupina, poduzeća i subjekata i stavljanju izvan snage Zajedničkog stajališta 2002/402/ZVSP (1),
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 20. rujna 2016. donijelo Odluku (ZVSP) 2016/1693.

                     (2)

                     Mjere ograničavanja utvrđene u članku 2. stavku 2. i članku 3. stavcima 3. i 4. Odluke (ZVSP) 2016/1693 primjenjuju se do 31. listopada 2018. Na osnovi preispitivanja te odluke, mjere ograničavanja trebalo bi produljiti do 31. listopada 2019.

                     (3)

                     Jednu osobu trebalo bi dodati na popis osoba, skupina, poduzeća i subjekata u Prilogu Odluci (ZVSP) 2016/1693.

                     (4)

                     Odluku (ZVSP) 2016/1693 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Članak 6. stavak 5. Odluke (ZVSP) 2016/1693 zamjenjuje se sljedećim:

                  „5.   Mjere iz članka 2. stavka 2. i članka 3. stavaka 3. i 4. primjenjuju se do 31. listopada 2019.”.

            Članak 2.
            Prilog Odluci (ZVSP) 2016/1693 mijenja se kako je navedeno u Prilogu ovoj Odluci.

            Članak 3.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 15. listopada 2018.

                  Za Vijeće

                  Predsjednica

               F. MOGHERINI

            (1)  SL L 255, 21.9.2016., str. 25.

            PRILOG
            Sljedeća osoba dodaje se na popis naveden u Prilogu Odluci (ZVSP) 2016/1693:

                           „3.

                           Hocine BOUGUETOF; datum rođenja: 1. srpnja 1959.; mjesto rođenja: Tebessa (Alžir); državljanstvo: alžirsko.”


title: Odluka Vijeća od 15. listopada 2018. o imenovanju članova i zamjenikâ članova Savjetodavnog odbora za slobodu kretanja radnika za Portugal

text:
                  18.10.2018

                  HR

                  Službeni list Europske unije

                  C 376/9

         ODLUKA VIJEĆA
         od 15. listopada 2018.
         o imenovanju članova i zamjenikâ članova Savjetodavnog odbora za slobodu kretanja radnika za Portugal
         (2018/C 376/04)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (1), a posebno njezine članke 23. i 24.,
         uzimajući u obzir popise kandidata koje su Vijeću podnijele vlade država članica,
         budući da:

                     (1)

                     Odlukom od 28. rujna 2018. (2) Vijeće je imenovalo članove i zamjenike članova Savjetodavnog odbora za slobodu kretanja radnika („Odbor”) za razdoblje od 25. rujna 2018. do 24. rujna 2020.

                     (2)

                     Vlada Portugala podnijela je prijedloge za imenovanja za nekoliko mjesta koja treba popuniti,

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova Savjetodavnog odbora za slobodu kretanja radnika za razdoblje koje završava 24. rujna 2020.:
            I.   PREDSTAVNICI VLADA

                        Zemlja

                        Članovi

                        Zamjenici

                        Portugal

                        gđa Isabel VILELAS
                        gđa Helena BENTES

                        gđa Helena Cristina BARBOSA DOS SANTOS

            Članak 2.
            Vijeće će naknadno imenovati članove i zamjenike članova koji još nisu predloženi.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 15. listopada 2018.

                  Za Vijeće

                  Predsjednica

               E. KÖSTINGER

            (1)  SL L 141, 27.5.2011., str. 1.

            (2)  Odluka Vijeća od 28. rujna 2018. o imenovanju članova i zamjenikâ članova Savjetodavnog odbora za slobodu kretanja radnika (SL C 366, 10.10.2018., str. 3.).


title: Odluka Vijeća (EU) 2018/1578 od 18. rujna 2018. o produljenju Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država

text:
                  22.10.2018

                  HR

                  Službeni list Europske unije

                  L 263/1

         ODLUKA VIJEĆA (EU) 2018/1578
         od 18. rujna 2018.
         o produljenju Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Vijeće je Odlukom 98/591/EZ (2) odobrilo sklapanje Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država (dalje u tekstu „Sporazum”). Sporazum je potpisan u Washingtonu 5. prosinca 1997. te je stupio na snagu 14. listopada 1998.

                     (2)

                     Člankom 12. točkom (b) Sporazuma Sporazum predviđeno je da se Sporazum sklapa na početno razdoblje od pet godina te se nakon toga može produljiti uz eventualne izmjene na dodatna razdoblja od pet godina uz pismenu suglasnost stranaka.

                     (3)

                     Vijeće je odlukama 2004/756/EZ (3), 2009/306/EZ (4) i 2014/240/EU (5) sukcesivno odobrilo produljenje Sporazuma za dodatna razdoblja od pet godina. Sporazum prestaje važiti 14. listopada 2018.

                     (4)

                     Procjenom koju su izvršile službe Komisije utvrđeno je da je Sporazum važan okvir za olakšavanje suradnje između Unije i Sjedinjenih Američkih Država u zajedničkim prioritetnim područjima znanosti i tehnologije kojim se ostvaruju obostrane koristi. Stoga je produljenje Sporazuma na dodatno razdoblje od pet godina u interesu Unije.

                     (5)

                     Obje stranke potvrdile su namjeru da Sporazum produlje bez ikakvih izmjena na dodatno razdoblje od pet godina.

                     (6)

                     Produljenje Sporazuma stoga bi trebalo odobriti u ime Europske unije,

               DONIJELO JE OVU ODLUKU:

            Članak 1.
            Odobrava se u ime Unije produljenje Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država na dodatno razdoblje od pet godina.

            Članak 2.
            Predsjednik Vijeća u ime Unije šalje obavijest Vladi Sjedinjenih Američkih Država predviđenu u članku 12. točki (b) Sporazuma da je Unija dovršila unutarnje postupke potrebne za produljenje Sporazuma.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Suglasnost od 3. srpnja 2018. (još nije objavljena u Službenom listu).

            (2)  Odluka Vijeća 98/591/EZ od 13. listopada 1998. o sklapanju Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država (SL L 284, 22.10.1998., str. 35.).

            (3)  Odluka Vijeća 2004/756/EZ od 4. listopada 2004. o sklapanju Sporazuma o produljenju Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država (SL L 335, 11.11.2004., str. 5.).

            (4)  Odluka Vijeća 2009/306/EZ od 30. ožujka 2009. o produljenju i izmjeni Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih država (SL L 90, 2.4.2009., str. 20.).

            (5)  Odluka Vijeća 2014/240/EU od 14. travnja 2014. o produljenju Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država (SL L 128, 30.4.2014., str. 43.).


title: Odluka Vijeća (EU) 2018/1599 od 15. listopada 2018. o potpisivanju, u ime Europske unije, Sporazuma o slobodnoj trgovini između Europske unije i Republike Singapura

text:
                  25.10.2018

                  HR

                  Službeni list Europske unije

                  L 267/1

         ODLUKA VIJEĆA (EU) 2018/1599
         od 15. listopada 2018.
         o potpisivanju, u ime Europske unije, Sporazuma o slobodnoj trgovini između Europske unije i Republike Singapura
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. i članak 207. stavak 4. prvi podstavak u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 23. travnja 2007. ovlastilo Komisiju da u pregovorima dogovori sporazum o slobodnoj trgovini s državama članicama Udruge zemalja jugoistočne Azije (ASEAN). Tim ovlaštenjem predviđena je mogućnost bilateralnih pregovora.

                     (2)

                     Vijeće je 22. prosinca 2009. ovlastilo Komisiju da pokrene bilateralne pregovore o sporazumu o slobodnoj trgovini s pojedinačnim državama članicama ASEAN-a, počevši sa Singapurom, koji su se trebali voditi u skladu s postojećim pregovaračkim smjernicama.

                     (3)

                     Pregovori o Sporazumu o slobodnoj trgovini između Europske unije i Republike Singapura („Sporazum”) zaključeni su te bi Sporazum trebalo potpisati u ime Unije, podložno ispunjenju postupaka potrebnih za njegovo sklapanje na kasniji datum,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije, Sporazuma o slobodnoj trgovini između Europske unije i Republike Singapura, podložno sklapanju navedenog Sporazuma (1).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 15. listopada 2018.

                  Za Vijeće

                  Predsjednica

               E. KÖSTINGER

            (1)  Tekst Sporazuma objavit će se zajedno s odlukom o njegovu sklapanju.


title: Odluka Vijeća (EU) 2018/1601 od 15. listopada 2018. o stajalištu koje treba zauzeti u ime Europske unije u Međunarodnoj pomorskoj organizaciji na 73. sjednici Odbora za zaštitu morskog okoliša i 100. sjednici Odbora za pomorsku sigurnost u pogledu donošenja izmjena pravila 14. Priloga VI. Međunarodnoj konvenciji o sprečavanju onečišćenja s brodova i Međunarodnog kodeksa o poboljšanom programu inspekcija tijekom pregleda brodova za rasuti teret i tankera za ulje iz 2011.

text:
                  25.10.2018

                  HR

                  Službeni list Europske unije

                  L 267/6

         ODLUKA VIJEĆA (EU) 2018/1601
         od 15. listopada 2018.
         o stajalištu koje treba zauzeti u ime Europske unije u Međunarodnoj pomorskoj organizaciji na 73. sjednici Odbora za zaštitu morskog okoliša i 100. sjednici Odbora za pomorsku sigurnost u pogledu donošenja izmjena pravila 14. Priloga VI. Međunarodnoj konvenciji o sprečavanju onečišćenja s brodova i Međunarodnog kodeksa o poboljšanom programu inspekcija tijekom pregleda brodova za rasuti teret i tankera za ulje iz 2011.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Cilj djelovanja Unije u području pomorskog prometa trebao bi biti zaštita morskog okoliša i poboljšanje pomorske sigurnosti.

                     (2)

                     Očekuje se da će Odbor za zaštitu morskog okoliša („MEPC”) Međunarodne pomorske organizacije („IMO”) na svojoj 73. sjednici od 22. do 26. listopada 2018. („MEPC 73”) donijeti izmjene pravila 14. Priloga VI. Međunarodnoj konvenciji o sprečavanju onečišćenja s brodova („Prilog VI. Konvenciji MARPOL”).

                     (3)

                     Očekuje se da će Odbor za pomorsku sigurnost („MSC”) IMO-a na svojoj 100. sjednici od 3. do 7. prosinca 2018. („MSC 100”) donijeti izmjene Međunarodnog kodeksa o poboljšanom programu inspekcija tijekom pregleda brodova za rasuti teret i tankera za ulje iz 2011. („Kodeks ESP-a iz 2011.”).

                     (4)

                     Primjereno je utvrditi stajalište koje treba zauzeti u ime Unije na MEPC-u 73 jer će izmjene pravila 14. Priloga VI. Konvenciji MARPOL moći presudno utjecati na sadržaj prava Unije, konkretno na Direktivu (EU) 2016/802 Europskog parlamenta i Vijeća (1).

                     (5)

                     Primjereno je utvrditi stajalište koje treba zauzeti u ime Unije na MSC-u 100 jer će izmjene Kodeksa ESP-a iz 2011. moći presudno utjecati na sadržaj prava Unije, konkretno na Uredbu (EU) br. 530/2012 Europskog parlamenta i Vijeća (2).

                     (6)

                     Izmjenama pravila 14. Priloga VI. Konvenciji MARPOL u pogledu zabrane prijevoza nepropisnog loživog ulja koje je namijenjeno za izgaranje u pogonske svrhe ili za upotrebu na brodu trebala bi se osigurati stroga provedba norme za loživa ulja iz pravila 14.1.3. Priloga VI. Konvenciji MARPOL, koja počinje proizvoditi učinke 1. siječnja 2020.

                     (7)

                     Izmjene Kodeksa ESP-a iz 2011. trebale bi obuhvaćati uredničke izmjene Kodeksa kojima se utvrđuju svi obvezni zahtjevi i poboljšavaju tablice i obrasci, kao i objediniti uredničke izmjene s novim bitnim zahtjevima kako bi se uzelo u obzir nedavna ažuriranja serije Z10 Jedinstvenih pravila Međunarodnog udruženja klasifikacijskih društava.

                     (8)

                     U onoj mjeri u kojoj izmjene pravila 14. Priloga VI. Konvenciji MARPOL i Kodeksa ESP-a iz 2011. mogu utjecati na odredbe Direktive (EU) 2016/802 i Uredbe (EU) br. 530/2012, te su izmjene u isključivoj nadležnosti Unije.

                     (9)

                     Unija nije članica IMO-a ni ugovorna stranka relevantnih konvencija i kodeksa. Vijeće bi stoga trebalo ovlastiti države članice da izraze stajalište Unije i izraze svoju suglasnost da ih te izmjene obvezuju, u onoj mjeri u kojoj su te izmjene u isključivoj nadležnosti Unije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 73. sjednici Odbora za zaštitu morskog okoliša IMO-a jest da je suglasna s donošenjem izmjena pravila 14. Priloga VI. Međunarodnoj konvenciji o sprečavanju onečišćenja s brodova utvrđenih, kako je utvrđeno u dokumentu IMO-a MEPC 73/3.

            Članak 2.
            Stajalište koje treba zauzeti u ime Unije na 100. sjednici Odbora za pomorsku sigurnost IMO-a jest da je suglasna s donošenjem izmjena Međunarodnog kodeksa o poboljšanom programu inspekcija tijekom pregleda brodova za rasuti teret i tankera za ulje iz 2011., kako je utvrđeno u Prilogu 2. dokumentu IMO-a MSC 99/22/Add.1.

            Članak 3.

               1.   Stajalište koja treba zauzeti u ime Unije, kako je utvrđeno u članku 1., izražavaju države članice koje su sve članice IMO-a, djelujući zajednički u interesu Unije.

               2.   Stajalište koja treba zauzeti u ime Unije, kako je utvrđeno u članku 2., izražavaju države članice koje su sve članice IMO-a, djelujući zajednički u interesu Unije.

               3.   Manje izmjene stajališta iz članaka 1. i 2. mogu se dogovoriti bez daljnje odluke Vijeća.

            Članak 4.
            Države članice ovlašćuju se dati svoju suglasnost da ih, u interesu Unije, obvezuju izmjene iz članaka 1. i 2., u onoj mjeri u kojoj su te izmjene u isključivoj nadležnosti Unije.

            Članak 5.
            Ova Odluka stupa na snagu na dan donošenja.

            Sastavljeno u Luxembourgu 15. listopada 2018.

                  Za Vijeće

                  Predsjednica

               E. KÖSTINGER

            (1)  Direktiva (EU) 2016/802 Europskog parlamenta i Vijeća od 11. svibnja 2016. o smanjenju sadržaja sumpora u određenim tekućim gorivima (SL L 132, 21.5.2016., str. 58.).

            (2)  Uredba (EU) br. 530/2012 Europskog parlamenta i Vijeća od 13. lipnja 2012. o ubrzanom postupnom uvođenju zahtjeva za dvostrukom oplatom ili ekvivalentnih projektnih zahtjeva za tankere za ulje s jednostrukom oplatom (SL L 172, 30.6.2012., str. 3.).


title: Odluka Vijeća (EU) 2018/1600 od 28. rujna 2018. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine koje se odnose na Agenciju Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA)

text:
                  25.10.2018

                  HR

                  Službeni list Europske unije

                  L 267/3

         ODLUKA VIJEĆA (EU) 2018/1600
         od 28. rujna 2018.
         o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine koje se odnose na Agenciju Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA)
         VIJEĆE EUROPSKE UNIJE,
         uzimajući u obzir članak 4. Protokola br. 19 o schengenskoj pravnoj stečevini uključenoj u okvir Europske unije, koji je priložen Ugovoru o Europskoj uniji i Ugovoru o funkcioniranju Europske unije,
         uzimajući u obzir zahtjev Vlade Ujedinjene Kraljevine Velike Britanije i Sjeverne Irske, u njezinu pismu predsjedniku Vijeća od 19. srpnja 2018., za sudjelovanje u pojedinim odredbama schengenske pravne stečevine, kako je navedeno u tom pismu,
         budući da:

                     (1)

                     Vijeće je Odlukom 2000/365/EZ (1) ovlastilo Ujedinjenu Kraljevinu Velike Britanije i Sjeverne Irske („Ujedinjena Kraljevina”) za sudjelovanje u pojedinim odredbama schengenske pravne stečevine, u skladu s uvjetima utvrđenima u toj odluci.

                     (2)

                     Uredbom (EU) br. 1077/2011 Europskog parlamenta i Vijeća (2) osnovana je Europska agencija za operativno upravljanje opsežnim informacijskim sustavima u području slobode, sigurnosti i pravde („Agencija”), koju se uobičajeno naziva eu-LISA, kako bi se osiguralo operativno upravljanje drugom generacijom Schengenskog informacijskog sustava (SIS II), viznim informacijskim sustavom (VIS) i Eurodacom te određenim aspektima njihovih komunikacijskih infrastruktura i potencijalno drugim opsežnim informacijskim sustavima u području slobode, sigurnosti i pravde, na temelju zasebnih pravnih akata Unije koji se temelje na člancima od 67. do 89. UFEU-a.

                     (3)

                     Odlukom 2010/779/EU (3) Vijeće je Ujedinjenoj Kraljevini odobrilo sudjelovanje u Uredbi (EU) br. 1077/2011 u mjeri u kojoj se ona odnosi na operativno upravljanje VIS-om i dijelovima SIS-a II, u kojima Ujedinjena Kraljevina ne sudjeluje.

                     (4)

                     Europska komisija predstavila je 29. lipnja 2017. Prijedlog uredbe Europskog parlamenta i Vijeća o Agenciji Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) te izmjeni Uredbe (EZ) br. 1987/2006 i Odluke Vijeća 2007/533/PUP i stavljanju izvan snage Uredbe (EU) br. 1077/2011 („predložena uredba”).

                     (5)

                     U skladu s predloženom uredbom Agenciju će zamijeniti i naslijediti Agencija Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) („predložena agencija”) koja će biti pravni sljednik Agencije. Predložena agencija bit će odgovorna, kao što je slučaj s Agencijom, za operativno upravljanje SIS-om II, VIS-om i Eurodacom. Predložena agencija također će biti odgovorna za pripremanje ili razvijanje sustava ulaska/izlaska (EES), DubliNeta i europskog sustava za informacije o putovanjima i odobravanje putovanja (ETIAS) ili operativno upravljanje tim sustavima te joj se može dodijeliti odgovornost za pripremanje i razvijanje opsežnih informacijskih sustava u području slobode, sigurnosti i pravde, ili operativno upravljanje tim sustavima, ako je tako predviđeno odgovarajućim pravnim aktima Unije na temelju članaka od 67. do 89. UFEU-a.

                     (6)

                     SIS II dio je schengenske pravne stečevine. Uredbom (EZ) br. 1987/2006 Europskog parlamenta i Vijeća (4) i Odlukom Vijeća 2007/533/PUP (5) uređuju se uspostava, funkcioniranje i uporaba SIS-a II. Međutim, Ujedinjena Kraljevina sudjelovala je samo u donošenju Odluke 2007/533/PUP kojom se razvijaju odredbe schengenske pravne stečevine iz članka 1. točke (a) podtočke ii. Odluke 2000/365/EZ.

                     (7)

                     VIS je također dio schengenske pravne stečevine. Ujedinjena Kraljevina nije sudjelovala u donošenju Odluke Vijeća 2004/512/EZ (6), Uredbe (EZ) br. 767/2008 Europskog parlamenta i Vijeća (7) i Odluke Vijeća 2008/633/PUP (8) kojima se uređuju uspostava, funkcioniranje i uporaba VIS-a te one za nju nisu obvezujuće.

                     (8)

                     Eurodac nije dio schengenske pravne stečevine. Ujedinjena Kraljevina sudjelovala je u donošenju Uredbe (EU) br. 603/2013 Europskog parlamenta i Vijeća (9) kojom se uređuju uspostava, funkcioniranje i uporaba Eurodaca i ona je za nju obvezujuća.

                     (9)

                     EES je dio schengenske pravne stečevine. Ujedinjena Kraljevina nije sudjelovala u donošenju Uredbe (EU) 2017/2226 Europskog parlamenta i Vijeća (10) kojom se uređuju uspostava, funkcioniranje i uporaba EES-a i ona za nju nije obvezujuća.

                     (10)

                     ETIAS je također dio schengenske pravne stečevine. Ujedinjena Kraljevina nije sudjelovala u donošenju Uredbe (EU) 2018/1240 Europskog parlamenta i Vijeća (11) kojom se uređuju uspostava, funkcioniranje i uporaba ETIAS-a i ona za nju nije obvezujuća.

                     (11)

                     DubliNet nije dio schengenske pravne stečevine. Uredba Komisije (EZ) br. 1560/2003 (12), kojom se uspostavlja DubliNet, zasebni sigurni kanal za elektronički prijenos, obvezujuća je za Ujedinjenu Kraljevinu.

                     (12)

                     S obzirom na njezino sudjelovanje u Eurodacu i DubliNetu te djelomično sudjelovanje u SIS-u II, Ujedinjena Kraljevina ima pravo sudjelovati u aktivnostima predložene agencije, u mjeri u kojoj će ona biti odgovorna za operativno upravljanje SIS-om II kako je uređeno Odlukom 2007/533/PUP, Eurodacom i DubliNetom, kao što je slučaj s Agencijom.

                     (13)

                     Predložena agencija, kao što je slučaj s Agencijom, trebala bi biti jedinstvena pravna osoba s jedinstvenom organizacijskom i financijskom strukturom. U tu svrhu predloženu agenciju trebalo bi uspostaviti jednim zakonodavnim instrumentom o kojem bi Vijeće trebalo glasovati u cijelosti. Osim toga, predložena bi se uredba nakon donošenja trebala primjenjivati u cijelosti u državama članicama za koje je obvezujuća. Mogućnost djelomične primjene za Ujedinjenu Kraljevinu time je isključena.

                     (14)

                     Kako bi se osigurala usklađenost s Ugovorima i primjenjivim protokolima te istodobno očuvali jedinstvo i dosljednost predložene uredbe, Ujedinjena Kraljevina podnijela je zahtjev za sudjelovanje u predloženoj uredbi u skladu s člankom 4. Protokola br. 19 u mjeri u kojoj se njezine odredbe odnose na odgovornost Agencije za operativno upravljanje SIS-om II, kako je uređeno Uredbom (EZ) br. 1987/2006, te VIS-om, EES-om i ETIAS-om.

                     (15)

                     Vijeće priznaje pravo Ujedinjene Kraljevine da u skladu s člankom 4. Protokola br. 19 podnese zahtjev za sudjelovanje u predloženoj uredbi, u mjeri u kojoj Ujedinjena Kraljevina neće sudjelovati u predloženoj uredbi iz drugih razloga.

                     (16)

                     Sudjelovanjem Ujedinjene Kraljevine u predloženoj uredbi ne bi se dovodila u pitanje činjenica da Ujedinjena Kraljevina trenutačno ne sudjeluje i ne može sudjelovati u odredbama schengenske pravne stečevine koje se odnose na slobodno kretanje državljana trećih zemalja, viznu politiku i prelazak osoba preko vanjskih granica država članica. Stoga bi u predloženu uredbu bilo uputno uključiti posebne odredbe u kojima bi se odražavao taj poseban položaj Ujedinjene Kraljevine, posebno u vezi s ograničenim pravima glasovanja u upravnom odboru Agencije.

                     (17)

                     Mješoviti odbor, osnovan u skladu s člankom 3. Sporazuma između Vijeća Europske Unije i Republike Islanda i Kraljevine Norveške o pridruživanju tih država provedbi, primjeni i razvoju schengenske pravne stečevine (13), obaviješten je o pripremi ove Odluke u skladu s člankom 5. tog sporazuma.

                     (18)

                     Mješoviti odbor, osnovan u skladu s člankom 3. Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (14), obaviješten je o pripremi ove Odluke u skladu s člankom 5. tog sporazuma,

               DONIJELO JE OVU ODLUKU:

            Članak 1.
            Nastavno na odluke 2000/365/EZ i 2010/779/EU Ujedinjena Kraljevina Velike Britanije i Sjeverne Irske sudjeluje u Uredbi Europskog parlamenta i Vijeća o Agenciji Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) te izmjeni Uredbe (EZ) br. 1987/2006 i Odluke Vijeća 2007/533/PUP i stavljanju izvan snage Uredbe (EU) br. 1077/2011 u mjeri u kojoj se ona odnosi na operativno upravljanje VIS-om, dijelovima SIS-a II u kojima Ujedinjena Kraljevina ne sudjeluje te EES-om i ETIAS-om.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 28. rujna 2018.

                  Za Vijeće

                  Predsjednica

               M. SCHRAMBÖCK

            (1)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

            (2)  Uredba (EU) br. 1077/2011 Europskog parlamenta i Vijeća od 25. listopada 2011. o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (SL L 286, 1.11.2011., str. 1.).

            (3)  Odluka Vijeća 2010/779/EU od 14. prosinca 2010. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine koje se odnose na uspostavu Europske agencije za operativno upravljanje velikim IT sustavima u području slobode, sigurnosti i pravde (SL L 333, 17.12.2010., str. 58.).

            (4)  Uredba (EZ) br. 1987/2006 Europskog parlamenta i Vijeća od 20. prosinca 2006. o uspostavi, djelovanju i korištenju druge generacije Schengenskog informacijskog sustava (SIS II) (SL L 381, 28.12.2006., str. 4.).

            (5)  Odluka Vijeća 2007/533/PUP od 12. lipnja 2007. o osnivanju, radu i korištenju druge generacije Schengenskog informacijskog sustava (SIS II) (SL L 205, 7.8.2007., str. 63.).

            (6)  Odluka Vijeća 2004/512/EZ od 8. lipnja 2004. o uspostavi viznog informacijskog sustava (VIS) (SL L 213, 15.6.2004., str. 5.).

            (7)  Uredba (EZ) br. 767/2008 Europskog parlamenta i Vijeća od 9. srpnja 2008. o viznom informacijskom sustavu (VIS) i razmjeni podataka među državama članicama o vizama za kratkotrajni boravak (Uredba o VIS-u) (SL L 218, 13.8.2008., str. 60.).

            (8)  Odluka Vijeća 2008/633/PUP od 23. lipnja 2008. o pristupu određenih tijela država članica i Europola viznom informacijskom sustavu (VIS) za traženje podataka u svrhu sprečavanja, otkrivanja i istraga terorističkih kaznenih djela i ostalih teških kaznenih djela (SL L 218, 13.8.2008., str. 129.).

            (9)  Uredba (EU) br. 603/2013 Europskog parlamenta i Vijeća od 26. lipnja 2013. o uspostavi sustava „Eurodac” za usporedbu otisaka prstiju za učinkovitu primjenu Uredbe (EU) br. 604/2013 o utvrđivanju kriterija i mehanizama za određivanje države članice odgovorne za razmatranje zahtjeva za međunarodnu zaštitu koji je u jednoj od država članica podnio državljanin treće zemlje ili osoba bez državljanstva i o zahtjevima za usporedbu s podacima iz Eurodaca od strane tijela kaznenog progona država članica i Europola u svrhu kaznenog progona te o izmjeni Uredbe (EU) br. 1077/2011 o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (SL L 180, 29.6.2013., str. 1.).

            (10)  Uredba (EU) 2017/2226 Europskog parlamenta i Vijeća od 30. studenoga 2017. o uspostavi sustava ulaska/izlaska (EES) za registraciju podataka o ulasku i izlasku te podataka o odbijanju ulaska za državljane trećih zemalja koji prelaze vanjske granice država članica i određivanju uvjeta za pristup EES-u za potrebe izvršavanja zakonodavstva te o izmjeni Konvencije o provedbi Schengenskog sporazuma i uredbi (EZ) br. 767/2008 i (EU) br. 1077/2011 (SL L 327, 9.12.2017., str. 20).

            (11)  Uredba (EU) 2018/1240 Europskog parlamenta i Vijeća od 12. rujna 2018. o uspostavi europskog sustava za informacije o putovanjima i odobravanje putovanja (ETIAS) i izmjeni uredaba (EU) br. 1077/2011, (EU) br. 515/2014, (EU) 2016/399, (EU) 2016/1624 i (EU) 2017/2226 (SL L 236, 19.9.2018., str. 1.).

            (12)  Uredba Komisije (EZ) br. 1560/2003 od 2. rujna 2003. o utvrđivanju detaljnih pravila za primjenu Uredbe Vijeća (EZ) br. 343/2003 o uvođenju kriterija i mehanizama za utvrđivanje države članice odgovorne za razmatranje zahtjeva za azil koji državljanin treće zemlje podnosi u jednoj od država članica (SL L 222, 5.9.2003., str. 3.).

            (13)  SL L 176, 10.7.1999., str. 36.

            (14)  SL L 53, 27.2.2008., str. 52.


Odluka Komisije od 04/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9171 - Covanta Holding Corporation / Green Investment Group Limited / Brockwell Energy Limited / Earls Gate Energy Centre Limited) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 04/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9133 - MET Renewables AG / AKCIONARSKO DRUŠTVO ZA HOTELIJERSTVO I TURIZAM O ZONE AD BEOGRAD / NIS Energowind) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 05/09/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9010 - JAB Holding Company S.à r.l. / Pret (Europe) Limited) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća od 11. prosinca 2018. o donošenju stajališta Vijeća o drugom nacrtu proračuna Europske unije za financijsku godinu 2019.

text:
                  14.12.2018

                  HR

                  Službeni list Europske unije

                  C 451/2

         ODLUKA VIJEĆA
         od 11. prosinca 2018.
         o donošenju stajališta Vijeća o drugom nacrtu proračuna Europske unije za financijsku godinu 2019.
         (2018/C 451/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314. stavak 3., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
         budući da:

                     (1)

                     Komisija je 30. studenoga 2018. podnijela prijedlog koji sadrži drugi nacrt općeg proračuna Europske unije za financijsku godinu 2019. (1),

                     (2)

                     Vijeće je razmotrilo prijedlog Komisije s ciljem utvrđivanja stajališta sukladnog, na prihodovnoj strani, s Odlukom Vijeća 2014/335/EU, Euratom od 26. svibnja 2014. o sustavu vlastitih sredstava Europske unije (2) i, na rashodovnoj strani, s Uredbom Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (3),

                     (3)

                     s obzirom da je stajalište Vijeća o drugom nacrtu proračuna potrebno donijeti što je prije moguće u cilju da se proračun konačno donese prije početka financijske godine 2019. i time osigura kontinuitet djelovanja Unije, opravdano je, u skladu s člankom 3. stavkom 3. Poslovnika Vijeća, skratiti osmotjedno razdoblje za obavješćivanje nacionalnih parlamenata, kao i desetodnevno razdoblje predviđeno za uvrštavanje točke na privremeni dnevni red Vijeća iz članka 4. Protokola br. 1.,

               ODLUČILO JE:

            Jedini članak
            Vijeće je 11. prosinca 2018. donijelo stajalište Vijeća o drugom nacrtu općeg proračuna Europske unije za financijsku godinu 2019.
            Cjelovit tekst dostupan je za čitanje ili preuzimanje na internetskoj stranici Vijeća: http://www.consilium.europa.eu/.

            Sastavljeno u Bruxellesu 11. prosinca 2018.

                  Za Vijeće

                  Predsjednik

               G. BLÜMEL

            (1)  COM(2018) 900 final.

            (2)  SL L 168, 7.6.2014., str. 105.

            (3)  SL L 347, 20.12.2013., str. 884.